ประกาศจังหวัดราชบุรีประกาศจังหวัดราชบุรีเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙จังหวัดราชบุรีโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศดังนี้ข้อ๑ ห้ามมิให้ผู้ใดจุดและปล่อยหรือกระทำการอย่างใด เพื่อให้โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ เว้นแต่จะได้รับอนุญาตจากนายทะเบียนแห่งท้องที่และได้ปฏิบัติตามหลักเกณฑ์ในประกาศนี้ข้อ๒ กำหนดระยะเวลาในการจุดและปล่อย๒.๑ในห้วงมีการเสด็จพระราชดำเนินของพระมหากษัตริย์ พระราชินี หรือพระบรมวงศานุวงศ์ในพื้นที่จังหวัด หรือในพื้นที่จังหวัดใกล้เคียงโดยทางเครื่องบินพระที่นั่ง ให้งดการจุดและปล่อยโคมลอย โคมไฟ โคมควันโดยเด็ดขาด และให้เลื่อนการจุดหรือปล่อยโคมลอย โคมไฟ โคมควันออกไป ตามที่นายอำเภอท้องที่เห็นสมควร๒.๒ให้กระทำได้ในวันลอยกระทงซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทยโดยให้จุดและปล่อยในช่วงเวลา ๒๐.๐๐ นาฬิกา ถึงเวลา ๒๔.๐๐ นาฬิกา๒.๓ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ธันวาคมของทุกปีโดยให้จุดและปล่อยในช่วงเวลา ๒๓.๐๐ นาฬิกา ถึงเวลา ๐๑.๐๐ นาฬิกาของวันที่ ๑ มกราคมของทุกปีข้อ๓ ชนิด ขนาด และจำนวน๓.๑ผลิตภัณฑ์โคมลอยที่ใช้ปล่อย ต้องเป็นไปตามมาตรฐานสำนักงานมาตรฐานอุตสาหกรรมกระทรวงอุตสาหกรรม มผช. ๘๐๘/๒๕๕๒ และใช้โคมควันตามขนาดและรูปแบบที่เหมาะสม๓.๒วัสดุที่ใช้ทำโคมลอย และโคมควัน ต้องทำจากวัสดุธรรมชาติ เช่นตัวโครงต้องทำจากไม้ไผ่ และต้องไม่ติดอุปกรณ์หรือวัสดุตกแต่งใด ๆที่มีคุณสมบัติติดไฟง่ายหรือเกิดประกายไฟลุกไหม้ได้ง่ายและต้องทำสัญลักษณ์แสดงการเป็นเจ้าของให้ชัดเจนเพื่อสะดวกแก่การตรวจสอบ๓.๓วัสดุส่วนที่ใช้เป็นเชื้อเพลิงเพื่อทำให้อากาศร้อนที่บรรจุในตัวโคมเพื่อให้โคมยกตัวลอยขึ้น ควรทำจากกระดาษชุบเทียน ขี้ผึ้ง หรือพาราฟิน๓.๔ระยะเวลาการลอยตัวอยู่ในอากาศของโคมลอย ไม่ควรเกิน ๘ นาทีและขนาดของโคมลอยต้องมีปริมาตรไม่เกิน ๑ ลูกบาศก์เมตร เส้นผ่าศูนย์กลางไม่เกิน ๙๐เซนติเมตรข้อ๔ ให้อำเภอประสานองค์กรปกครองส่วนท้องถิ่นกำนัน ผู้ใหญ่บ้านในพื้นที่รับผิดชอบประชาสัมพันธ์ ให้ผู้จัดงานที่จัดให้มีการปล่อยโคมลอยหรือโคมควัน ต้องแจ้งให้ศูนย์ดำรงธรรมอำเภอหรือนายอำเภอท้องที่ทราบโดยให้ผู้บริหารองค์กรปกครองส่วนท้องถิ่นในพื้นที่เป็นผู้เสนอความเห็นประกอบด้วยทุกครั้งข้อ๕ สำหรับกรณีในช่วงเทศกาลลอยกระทงหรือเทศกาลที่มีการปล่อยโคมลอยโคมควัน ขอความร่วมมือประชาชนปล่อยโคมลอย และโคมควันตามช่วงเวลาที่กำหนด คือโคมควัน โคมลอย ให้ปล่อยหลังเวลา ๒๐.๐๐ นาฬิกา และงดปล่อยเมื่อถึงเวลา ๐๕.๐๐นาฬิกาข้อ๖ ประชาสัมพันธ์ให้ประชาชนทราบถึงการกระทำความผิดตามกฎหมายที่เกี่ยวข้องได้แก่๖.๑ประมวลกฎหมายอาญา มาตรา ๒๓๒ (๑) ผู้ใดกระทำด้วยประการใด ๆ ให้อากาศยานอยู่ในลักษณะอันน่าจะเป็นเหตุให้เกิดอันตรายแก่บุคคลต้องระวางโทษจำคุกตั้งแต่ ๖ - ๗ ปี ปรับตั้งแต่ ๓,๐๐๐ - ๑๔,๐๐๐ บาท๖.๒พระราชบัญญัติว่าด้วยความผิดบางประการต่อการเดินอากาศ พ.ศ. ๒๕๕๘ มาตรา ๑๘ผู้ใดกระทำการอย่างหนึ่งอย่างใดดังต่อไปนี้ (๑) ทำลายอากาศยานในระหว่างบริการ (๒)ทำให้อากาศยานในระหว่างบริการเสียหายจนเป็นเหตุให้อากาศยานนั้นไม่สามารถทำการบินหรือ (๓) วางหรือกระทำด้วยประการใด ๆเพื่อให้มีการวางในอากาศยานในระหว่างบริการซึ่งวัสดุหรือสิ่งใด ๆ ที่น่าจะทำลายอากาศยานนั้นหรือน่าจะก่อให้เกิดความเสียหายจนเป็นเหตุให้อากาศยานนั้นไม่สามารถทำการบินได้หรือน่าจะก่อให้เกิดความเสียหายจนน่าจะเป็นเหตุให้เกิดอันตรายต่อความปลอดภัยของอากาศยานในระหว่างการบินต้องระวางโทษประหารชีวิต จำคุกตลอดชีวิต หรือจำคุกตั้งแต่สิบห้าปีถึงยี่สิบปีและปรับตั้งแต่หกแสนบาทถึงแปดแสนบาท๖.๓ผู้ใดปล่อยโคมลอย โคมไฟ โคมควันหากการกระทำดังกล่าวเป็นเหตุให้บุคคลอื่นได้รับอันตรายต่อชีวิตหรือทรัพย์สินจะมีความผิดตามประมวลกฎหมายอาญา มีโทษสูงสุดถึงจำคุกตลอดชีวิต หรือประหารชีวิตรวมทั้งยังต้องชดใช้ค่าเสียหายในทางแพ่งด้วยข้อ๗[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๗ตุลาคม พ.ศ. ๒๕๕๙สุรพล แสวงศักดิ์ผู้ว่าราชการจังหวัดราชบุรีปริยานุช/จัดทำ๒๘ ตุลาคม ๒๕๕๙ชวัลพร/ตรวจ๓ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔๔ ง/หน้า ๔๘/๒๕ ตุลาคม ๒๕๕๙